《楚州龙庙迎享送神辞 其二》
宋代·崔敦礼

辛楣兮药房，兰枅兮桂楹。翼翼兮新宫，穆将进兮芳馨。

柏实兮松液，芝华兮若英。奠琼斝兮清酤，玉俎析兮嘉牲。

雅声兮远姚，锵和平兮鼓钟纷。繁会兮竽笙，灵连蜷兮须摇。

傧暗蔼兮纷纭，洁我心兮恭事，灵欣欣兮燕宁。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。